Limbažu novada DOME

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

Lūdzu iekļaut Finanšu komitejas sēdē

Lēmuma projekts

**Par Limbažu novada pašvaldības domes saistošo noteikumu projekta “Limbažu novada pašvaldības līdzdalības budžeta nolikums” nodošanu sabiedrības viedokļa noskaidrošanai**

Ziņo Dita Lejniece

Pašvaldību likuma 61. pants nosaka, ka līdzdalības budžeta nolikums ir saistošie noteikumi, kuros nosaka līdzdalības budžeta izlietošanas kārtību, tostarp, pašvaldības institūciju, kas nodrošina projektu atlasi un uzrauga līdzdalības budžeta izlietošanu, projekta pieteikuma paraugu, projektu iesniegšanas termiņu, kas nav īsāks par 30 dienām, projektu atlases kritērijus, balsošanas veidu (klātienē, elektroniski) un kārtību, balsošanas termiņu, kas nav īsāks par 14 dienām, balsu skaitīšanu un īstenojamo projektu noteikšanu.

Pašvaldību likuma 59. panta pirmā daļa nosaka, ka pašvaldība līdzdalības budžetu izmanto, lai veicinātu pašvaldības administratīvās teritorijas iedzīvotāju iesaisti teritorijas attīstības jautājumu izlemšanā, ievērojot šā likuma prasības. Par līdzdalības budžeta izlietojumu lemj pašvaldības administratīvās teritorijas iedzīvotāji.

Pašvaldību likuma Pārejas noteikumu 7. punkts nosaka, ka pašvaldības gadskārtējā budžetā paredz finansējumu līdzdalības budžetam sākot ar 2025. gadu. Lai nodrošinātu pašvaldības rīcības atbilstību Pašvaldību likuma tiesiskajam regulējumam, ir izstrādāts saistošo noteikumu projekts “Limbažu novada pašvaldības līdzdalības budžeta nolikums”.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Pamatojoties uz Pašvaldību likuma 61. pantu un 46. panta trešo daļu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Nodot Limbažu novada pašvaldības domes saistošo noteikumu “Limbažu novada pašvaldības līdzdalības budžeta nolikums” projektu sabiedrības viedokļa noskaidrošanai (pielikumā).
2. Pieņemt zināšanai Limbažu novada pašvaldības domes saistošo noteikumu “Limbažu novada pašvaldības līdzdalības budžeta nolikums” paskaidrojuma rakstu (pielikumā).
3. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - trīs nedēļas no saistošo noteikumu publicēšanas dienas pašvaldības oficiālajā tīmekļvietnē.
4. Uzdot Centrālās pārvaldes padomniecei juridiskajos jautājumos un Juridiskajai nodaļai pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
5. Uzdot Centrālās pārvaldes padomniecei juridiskajos jautājumos un Juridiskajai nodaļai pēc sabiedrības viedokļa noskaidrošanas un apkopošanas, atkārtoti vērsties Finanšu komitejā saistošo noteikumu izskatīšanai.
6. Kontroli par lēmuma izpildi noteikt Limbažu novada pašvaldības izpilddirektoram A. Ārgalim.

Lēmumu nosūtīt:

Sabiedrisko attiecību nodaļai;

Juridiskai nodaļai;

Centrālās pārvaldes padomniecei juridiskajos jautājumos